《江山小景歌题王炳仿李唐画》
清代·弘历

杜甫七字真清新，不薄今人爱古人。于诗既然画岂异，江山景命摹其神。

求师当于古人好，进斯更当师大造。画禅室里秘笈贻，炳也试一研精讨。

位置江山已合宜，江烟山树纷呈奇。离钩三寸不可说，会之当于弗即离。

松下藉草伊谁氏，以手招呼那肯起。骊连曩事如可闻，我亦因之下风矣。